An Introduction to Syd Barrett
An Introduction to Syd Barrett — სიდ ბარეტის სიმღერების კომპილაციური ალბომი, გამოცემული 2010 წლის ოქტომბერში. მასში შეტანილია 1967-1970 წლებში ჩაწერილი მასალა, როგორც პინკ ფლოიდის პერიოდის სინგლები და სიმღერები სტუდიური ალბომიდან The Piper at the Gates of Dawn, ასევე კომპოზიციები ბარეტის სოლო-ალბომებიდან. კრებული აღსანიშნავია მსმენელისათვის ნაცნობი სიმღერების ოდნავ განსხვავებული ვერსიებით, ძირითადად - დეივიდ გილმორის დახმარებით ჩაწერილი ახალი მიქსებით. ალბომის ყდა შექმნილია სტორმ თორგერსონის მიერ. კომპაქტ-დისკისა და iTunes ვერსიის მფლობელებს საშუალება აქვთ, დამატებით მიიღონ 20-წუთიანი დაკარგული კომპოზიცია „Rhamadan“, რომელიც ითვლება სიდის ერთ-ერთ იშვიათ კომპოზიციად. ალბომის გარეკანის დიზაინი სტორმ თორგერსონს ეკუთვნის. სიმღერების ტექსტები წარმოდგენილია 20 გვერდიან ბუკლეტზე. „She Took A Long Cold Look“ აქ მითითებულია, როგორც „She Took A Long Cool Look“.